**Mickey Mouse** é un personaxe de debuxos animados e emblema da compañía Disney. Creado en 1928, é un rato antropomórfico. Walt Disney prestou a súa voz ó personaxe desde 1929 ata 1946, cando foi substituído polo técnico de son Jimmy MacDonald. Desde 1977 a voz é de Wayne Allwine. Ó longo dos anos Mickey apareceu en debuxos animados, tiras cómicas, videoxogos, e converteuse na icona da compañía Walt Disney.

Orixe
-----

Mickey Mouse creouse como substituto de Oswald the Lucky Rabbit, un personaxe de banda deseñada creado en 1927 por Ub Iwerks para o estudio Disney con contrato co produtor Charles Mintz para a Universal Studios, que se comprometía a realizar 26 curtametraxes cun orzamento de 2250$ por filme que adquire popularidade e na primavera de 1928, Disney pídelle a Mintz un aumento do orzamento dos filmes ata 2500$, ao que Mintz retruca cunha petición de baixada do presuposto nun 20% a porcentaxe dos benefecios, lémbrandolle que era a Universal a que tiña os dereitos dos personaxes e tiña so contrato a varios dos debuxantes de Disney, este negouse a chegar a un acordo pero cumpriu o contrato e produciu os filmes que lle restaban de Oswald. Tras a crise o novo estudio de Disney apenas contaba con Ub Iwerks, Les Clark e Wilfred Jackson. A lenda oficial explica que foi creado por Walt Disney durante unha viaxe en tren, e que o seu nome inicial foi *Mortimer*, pero que cambiou a *Mickey* a petición da súa esposa, Lillian. Segundo Bob Thomas, a lenda do nome é ficticia, e cita o caso dun personaxe chamado Mortimer Mouse, que naceu en 1936, tío de Minnie Mouse. A versión máis verosímil é Disney pediu a Iwerks que deseñara ideas para un novo personaxe, realizando varias ideas baseadas en animais, unha vaca e un cabalo que Disney rexeitou, pero máis tarde retomáronse como Clarabelle Cow e Horace Horsecollar.. Mickey non é máis que unha variación do personaxe de Oswald. A Walt Disney hai que atribuírlle tanto a voz do personaxe (dobrouno durante 17 anos) como a personalidade e o carácter do rato.
The Walt Disney Company celebra o aniversario de Mickey o 18 de novembro de 1928, a raíz da estrea de *Steamboat Willie*, primeira curtametraxe sonora de debuxos animados.

Notas
-----

1. ↑  Barrier, Michael (2008). *The Animated Man: A Life of Walt Disney*. University of California Press. p. 53-56. ISBN 978-0-520-25619-4.
2. ↑  Kenworthy, John (2001). *The Hand Behind the Mouse* (Disney ed.). New York. pp. 53–54.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mickey Mouse Modificar a ligazón no Wikidata*** |

### Outros artigos

* Minnie Mouse
* Mickey Mouse Protection Act

### Ligazóns externas

* A páxina de Mickey *(en inglés)*
* Mickey-Mouse.com *(en inglés)*
* Disney.es
* Toonopedia: Mickey Mouse
* A orixe de Mickey Mouse *(en inglés)*
* Tiras cómicas de outubro de 1930
* Disneyshorts.org
* 

* Mickey Mouse na IMDb *(en inglés)*.
* Disney Legends *(en inglés)*

|  |  |
| --- | --- |
| Control de autoridades | 
* Wd: Q11934
* WorldCat
* VIAF: 217068324
* BMT: 95114
* BNE: XX743918
* BNF: 120615020
* EBID: ID
* GND: 119064839
* IMDb: ch0000630
* INDUCKS: MM
* ISNI: 0000 0003 5932 6542
* LCCN: nb2015012767
* MusicBrainz: ID
* NDL: 001246391
* NLA: 64320696
* SNAC: w6815szm
* Songkick: 742850
* SUDOC: 028868803
* Treccani: topolino

 |